‘’Dani industrijske baštine grada Siska’’

U sklopu ‘’Dana europske baštine’’ od 20.rujna do 5.listopada 2013. održana je izložbu ,,Dani industrijske baštine grada Siska’’ u Holandskoj kući u Rimskoj ulici br.10. Tijekom tog vremena učenici 2.b1 i 3.b razreda posjetili su izložbu u pratnji nastavnice S. Malović. Učenike je kroz izložbu proveo sam autor, mr.sc.Vlatko Čakširan iz Gradskog muzeja Sisak.

 „Najzanimljiviji mi je bio plakat o mostovima grada Siska, posebno me se dojmio Stari most, početak njegove gradnje i kako je izgledao kroz povijest“

 Ivan Božić, 2.b

„Najviše me se dojmila priča o Holandskoj kući, koja je specifično lijepa građevina koja svojim izgledom odudara od ostalih građevina u gradu, posebno neobično i zanimljivo je njeno stepenasto pročelje“

 Gabrijela Brižić, 2.b

„Izložba mi se svidjela zato što sam saznao puno toga nepoznatoga o gradu Sisku, a najviše me se dojmilo što smo nekada imali dvije pivnice i čak sedam ciglana, a jedna je na svojim proizvodima imala natpis Sissek.“

 Antonio Mažar, 2.b

„Svidjelo mi se slušati priču o tome kako je Sisak bio poznat po unutarnjoj (riječnoj) plovidbi, što ga čini još više posebnim. Uglavnom, zadovoljan sam izložbom jer nije bila dugačka i dosadna i nije mi žao što sam došao!“

 Bruno Krapljan, 2.b